Dat Solt weer to’n gröttsten Deel na Brasilien verköfft, man de Markt is denn inbroken, nadem hoge Schuultöll opslahn weern. Ne’n Opswung hett in’t 20. Johrhunnert de franzöösche Firma Les Salines du Cap-Vert brocht. De hett 1919 en Seelbahn boen laten, de vun de Saline na’n Haven föhrt hett. Se weer in de Laag bit to 25 Tünnen Solt to transporteeren. Vundaag staht vun de Seelbahn blots noch de Masten, un ok de Statschoon an’n Haven, woneem dat Solt verlaadt worrn is, is en en gresigen Tostand. De Solt-Export hett bit in de 1930er Johren anhollen, denn is dat jümmer weniger worrn. Vundaag warrt in Pedra Lume nich mol mehr noog Solt för’n Bruuk op Sal sülvst produzeert.